Vilnius, 2021 m. balandžio 15 d.

**„Lidl“ pristato naują elektroninę platformą sąskaitų faktūrų išrašymui**

**Prekybos tinklas „Lidl“ pristato naują elektroninę platformą, skirtą patogesniam PVM sąskaitų faktūrų išrašymui. Nuo balandžio 15 dienos startuojančioje elektroninėje platformoje bus galima susiformuoti sąskaitą faktūrą bei ją atsispausdinti. Nauju elektroniniu įrankiu patogiai naudotis galės tiek fiziniai pirkėjai, tiek ir juridiniai asmenys.**

Naujoji elektroninė sąskaitų faktūrų išrašymo platforma bus pasiekiama per prekybos tinklo interneto svetainę adresu [www.lidl.lt](http://www.lidl.lt) arba surinkus tiesiogiai į platformą vedančią nuorodą – [www.saskaitosfakturos.lidl.lt](http://www.saskaitosfakturos.lidl.lt). Norėdamas suformuoti PVM sąskaitą faktūrą, klientas turės įvesti pirkimo kvito numerį bei tikslią pirkimo kvito sumą, juridiniai asmenys taip pat galės pasinaudoti ir įmonės paieškos funkcija. Atlikus šiuos veiksmus, sistema suformuos PVM sąskaitą faktūrą, kurią bus galima atsispausdinti. Susiformuoti sąskaitą faktūrą bus galima per 45 dienas nuo kvito išspausdinimo dienos.

Elektroninėje sąskaitų išrašymo platformoje klientai taip pat turės galimybę koreguoti esamų PVM sąskaitų faktūrų rekvizitus. Suvedus kvito duomenis, klientas galės pakeisti rekvizitus konkrečiai PVM sąskaitai faktūrai. Tokiu atveju platformos funkcijos sugeneruos kreditinę, anuliuotą bei naują PVM sąskaitas faktūras.

Visi, konkrečiam pirkimo kvitui skirti duomenys, platformoje bus saugomi 45 dienas nuo kvito sudarymo dienos. Per šį laiką klientas galės matyti visas PVM sąskaitas faktūras, sugeneruotas konkrečiam kvitui bei pakartotinai jas atsisiųsti.

Prekybos tinklas primena, kad PVM sąskaitos faktūros nėra išrašomos kvitams, kuriuose yra perkamos tik dovanų kortelės arba tik tabako gaminiai. Jeigu tabako gaminiai bus perkami su kitomis prekėmis, sistema automatiškai iš sugeneruotos PVM sąskaitos faktūros pašalins tabako gaminius ir sugeneruos atskirą dokumentą. Dėl kreditinių PVM sąskaitų faktūrų grąžintoms prekėms reikėtų kreiptis į parduotuvės personalą.

Šiuo metu Lietuvoje iš viso veikia 55 prekybos tinklo parduotuvės 22-uose šalies miestuose – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje bei Vilkaviškyje.

**Daugiau informacijos:**

Lina Skerstytė

Korporatyvinių reikalų ir komunikacijos departamentas

UAB „Lidl Lietuva“

Tel. +370 5 267 3228, +370 6 805 3556

lina.skerstyte@lidl.lt